Arinsal

600px

pisi|Maantee CG-5 ja Arinsali jõgi
Arinsal on küla Andorra loodeosas La Massana vallas Hispaania piiri lähedal Andorra la Vellast põhja pool. Hispaania poolel teisel pool piiri on Tor, mis kuulub Pallarsi ajaloolisse piirkonda.  
Nimi
Kohanime Arinsal päritolu arvatakse olevat Rooma-eelne ja baskilaadne.Recueil de Travaux, Librairie Droz, 978-2-600-04521-6, lk 289–. Google'i raamat.Topónimos biológicos, Tesis Doctoral en Xarxa.Una caracterización de la toponimia pirenaica catalana. Arvatakse, et see pärineb sõnast arans ('vaher' või 'okastaim'). Katalaani keeleteadlane Joan Coromines tuletab selle juurest arans ('okastaim'), millele baski keeles vastab sõna arantza. Ta võrdleb nime Arinsal teiste Andorra kohanimedega, mida ta peab samast juurest tulevateks, nimelt Arans ja Ransol, ja Pallarsi kohanimega Aransís. Xavier Planas Battle ja tema kaasautorid ei sea kahtluse alla baskilaadset päritolu, kuid ei nõustu Corominesi hüpoteesiga, viidates sellele, et juure arans tähendus ei vasta Ransoli ümbruse taimkattele.Xavier Planas Batlle, Carles Gascón Chopo, Juan Karlos López-Mugartza, Mikel Belasko. Anàlisi fisiogràfica de topònims andorrans d'arrel prerromana: una visió propera i tècnica del territori a través dels noms de lloc, Govern d'Andorra 2018 ISBN 978-99920-0-862-1 lk, 94–101. On teada nime järgmised vanad kujud: Arensal (1163), Aransaul (1176), Arensau (1275), Arensalt (13.–14. sajand), Arensaul (1321), Aransall (1383), Arentsalt (1444) ja Arensal (1499).

Loodus
Arinsal paikneb Arinsali jõe orus jõe vasakul kaldal 1550–2560 m kõrgusel merepinnast 
(või 1467 m kõrguselArinsal, enciclopedia.cat.). Selle territooriumil on Andorra kõrgeimad mäetipud Coma Pedrosa, Medacorba mäetipp ja Pla de l'Estany. Arinsali mäetipp on La Massana ja Ordino valla piiril. Arinsal on selle oru viimane asula. Comallempia org on külgorg, mis laskub läänest itta Velli kuru juurest ja avaneb külale läänes. Mõnesaja meetri kaugusel külast on 1543 ha suuruse Comapedrosa orgude rahvuspargi peasissepääs. Rahvuspargist läheb läbi ka Hispaania matkarada GR-11.
pisi|Vaade Comapedrosalt orgu ja Arinsali külale
pisi|Üldvaade külale

Rahvastik

Elanike arvu dünaamika:

2004 1249
2005 1419
2006 1514
2007 1562
2008 1610
2009 1623 
2011 1555
2012 1590
2013 1621
2014 1589
2015 1620POBLACIÓ PER POBLE, estadistica.ad.
2017 1766
2018 1694
2019 1641
2023 2127Andorra, 31.12.2023 hinnang, citypopulation.de.
2024 2185POPULATION BY TOWN, 2024. aasta Andorra rahvaloenduse andmed, estadistica.ad.

Turism
pisi|Arinsali suusakeskus
Esimesed suusaliftid paigaldas Arinsali 1973. aastal Josep Serra, kuid peagi võttis Comallempia oru suusapiirkonna üle La Massana vald. Hiljem rajati Pal'i ja Ordino-Arcalísi suusakeskus. Aastal 2001. aastal köisraudtee abil Pal'i ja Arinsali suusakeskus (Pal Arinsal). 2004. aastal loodi Vallnordi suusapiirkond, mis hõlmab kõik kolm keskust. Kõiki neid saab külastada Vallnordi suusapassiga. Seal on võimalik suusatada ja lumelauaga sõita, suusaradu on nii algajatele kui ka edasijõudnutele. 

Suvel töötab Arinsalis jalgrattapark Vallnord Bike Park, mis on üks Lõuna-Euroopa suuremaid. Seal on 2 kerget, 6 keskmise raskusastmega, 7 rasket ja 2 väga rasket laskumisrada. Suvel käiakse Arinsalis ka matkamas ja mägedes puhkamas. 

Liiklus
Arinsali läbib maantee CG-5, mis ühendab seda Ertsiga (sealt pääseb edasi La Massanasse). Külast läheb läbi vana tee, mis ühendab La Massanat ja Vicdesos'd 80 ning läbib Arinsali kuru, mis paikneb Püreneede keskahelikus Pla de l'Estany ja Arinsali mäetipu vahel. Arinsalis on helikopterite maandumisväljak, mida kasutab kommertslendude ettevõte.

Ajalugu
pisi|Vaade Arinsalile Comapedrosalt, all on näha laviinitõke
Arinsal on kujunenud kiriku ümber. Suusakeskuse rajamise tõttu on kujunenud tänapäevane elurajoon. 

1996. aastal oli Arinsalis erakordselt suur tuhklumelaviin. Enne seda oli mitu päeva suur lumesadu ja puhus tugev tuul.Ajaleht Bon Dia'', veebruar 1996 8. veebruaril kell 19 puhkes laviin, mis hävitas mitu autot ja hoonet, sealhulgas baare, hotelle ja pooleliolevaid ehitisi. Poolteist tundi enne seda olid turistid ja elanikud evakueeritud, mistõttu inimohvreid ei olnud, küll aga tekkis suur aineline kahju. Valitsus andis korralduse ehitada Arinsali orgu läbiv laviinitõke. Tõkke kõrgus on 16 m ja pikkus 320 m. Selle rajamiseks kasutati 115 000 m³ pinnast ja 11 000 m³ kive. Rajatis läks maksma 52 miljonit Prantsuse franki.

Arhitektuur
pisi|Arinsali Sant Andreu kirik 
Küla keskel on Arinsali Sant Andreu kirik. See on pühitsetud Andreasele. See on ehitatud 17. sajandil ja restaureeritud 1963.Église Sant Andreu d'Arinsal, visitandorra.com. Kirik on romaani stiilis, neljakandilise kellatorniga. Ka naabertänavad on säilitanud traditsioonilise mägiküla ilme.Dominique Auzias, Jean-Paul Labourdette. ANDORRE 2017 Carnet Petit Futé, Petit Futé 2017, ISBN 979-10-331-6305-3, lk 123–. 

Sport
Aastal 2023. aastal toimus Arinsalis esmakordselt Hispaania velotuuri Vuelta a España mäefiniš.
Finišijoon oli Arinsali suusakeskuse juures 1914 m kõrgusel merepinnast. Viimane tõus algas La Massanast ja oli 9 km pikk, keskmine tõusukalle oli umbes 7,5%, ülemises osas oli mõnel kilomeetripikkusel lõigul kalle üle 10%.
Etapp loeti 1. kategooria mäefinišiks.[https://www.cyclingcols.com/col/Arinsal Arinsal
(Estació d'Esquí d'Arinsal)], cyclingcols.com Etapivõitjaks ja üldliidriks tuli belglane Remco Evenepoel.2023»8th La Vuelta Ciclista a España (2.UWT)Stage 3»Súria›Arinsal(158.5km), procyclingstats.com.

Püha
Küla kaitsepühaku Andrease mälestuspäeva tähistatakse 30. novembril.

Tähised
Sihtnumber on AD400.

Vaata ka
Andorra kliima
Andorra kohanimed
Andorra kaitsealade loend

Viited

Välislingid

Arinsal & La Massana Ski Resort, andorraresorts.com.
Vallnordi suusapiirkonna koduleht, vallnord.com

Kategooria:Andorra geograafia